Die BR-V in die spesifikasie wat ons gehad het om te toets, die Elegance, begin aan die binneruim sy staal wys. Sewe netjiese leersitplekke en goeie bougehalte. Die Honda is Japannees, so ons moet nie te veel gepla word deur die meer duursame en harde plastiek nie. Honda se stuurwiel pas lieflik in jou hand, en die rathefboom is perfek ergonomies uitgelê.
Daar is elektriese vensters, dubbelsone klimaatbeheer wat die agterste passasiers self aan en af kan skakel. Twee funksies wat effe tekortskiet in die BR-V is die gebrek aan Apple CarPlay en Android Auto en die flikkerligte wat nie self drie keer flikker as jy bane wissel nie.
In die werklikheid verander die tydsberekening op verskeie revolusies om seker te maak die kleppe laat die perfekte hoeveelheid suurstof in die silinder in op die regte tyd. Soos die omwentelinge opbou, voel jy hoe hy al hoe sterker en sterker word. By 6 500 r/min trek die 1.5 laat die stof staan. Hy bied wel net 88 kW en 145 Nm, maar voel fantasties op die pad. Dit bied ook fantastiese brandstofverbruik wanneer mens nie die heel tyd op 6 000 r/min sit nie.